stanford-oval/wikipedia huggingface dataset:
Billy Talent
Historia > Billy Talent II: 2005–2007

Billy Talentin seuraava albumi äänitettiin Vancouverissa, Brittiläisessä Kolumbiassa. Tuottajana oli taas Gavin Brown, mutta Ian D'Sa sai myös kokeilla taitojaan tuottajana. Syksystä 2005 alkaen yhtye päästi puolet uuden albumin demoista tarkoituksellisesti julkisuuteen "ja sitten joku sai käsiinsä toisen puolen ja koko levy oli ulkona."
Billy Talent II tuli kauppoihin kesäkuun 27. vuonna 2006. Se pääsi ykköseksi Kanadan listalla ensimmäisellä viikolla. Se sai myös Saksassa suuren suosion ja pääsi sielläkin listaykköseksi. Vuodessa, kesäkuuhun 2007 mennessä levy oli myynyt maailmanlaajuisesti 700 000 kappaletta, joista 215 000 Kanadassa saavuttaen tuplaplatinan rajan ja 200 000 Saksassa saavuttaen siellä platinamyynnin. Albumi ei menestynyt Yhdysvalloissa yhtä hyvin, ja Billy Talent on ilmoittanut ymmärtävänsä olevansa uusi bändi USA:ssa, ja valitsevansa keskittymisen Kanadaan ja Eurooppaan.
Billy Talent II -albumilla on vähemmän vihaa kuin edeltäjällään yhtyeen kypsyttyä ihmisinä ja bändinä. Useammat kappeleet kertoivat oikean elämän ongelmista, mitä fanit ja kriitikot ovat kiittäneet. "Devil in a Midnight Mass" -kappale perustuu tarinaan papista, joka tuomittiin lasten hyväksikäytöstä vankilaan ja jonka toinen vanki siellä tappoi.
"Halusimme tehdä jotain täysin ensimmäisestä levystä eroavaa, koska olimme muuttuneet suuresti ja oppineet paljon ihmissuhteista. Jokainen bändin jäsen on sitoutumassa ja käsittelee niitä asioita. Albumin yleinen teema on luottamus, sen puute tai eroaminen. Ne vaikuttivat inspiroivan levyä." — Jonathan Gallant
Billy Talent lähti kiertueelle Isossa-Britanniassa ja esiintyi myös maissa, joissa he eivät olleet aikaisemmin soittaneet. Tällä kiertueella keikat Lontoossa ja Manchesterissa syyskuun 8. ja 16. nauhoitettiin ja julkaistiin Live from the UK Sept./2006 -levyllä. Kiertueen aikana yhtye peruutti keikan Southamptonissa "perheessä sattuneen kuolemantapauksen vuoksi", mutta palasi kuukauden kuluttua soittamaan keikan. Yhtye aloitti ensimmäisen stadionkiertueensa Kanadassa Rise Againstin, Anti-Flagin ja Moneenin kanssa ja lähti sen jälkeen ensimmäiselle Yhdysvaltain klubikiertueelle.
Kesällä 2007 Billy Talent lähti laajalle kiertueelle ulkomaille, jolla he esiintyivät MTV Australia Video Music Awardsissa ja myivät keikkoja Australiassa loppuun. Tällä kiertueella he soittivat myös ensimmäistä kertaa Suomessa My Chemical Romancen lämmittelijänä.
11. syyskuuta 2007 Billy Talent ilmoitti päättäneensä 18 kuukauden konserttikiertueen ja alkavansa työstää uutta albumia pienen hengähdystauon jälkeen.
Yhtyeen konserttitaltiointeja Isosta-Britanniasta ja Saksasta sisältävä DVD nimeltä 666 julkaistiin 27. marraskuuta 2007.
Historia > Billy Talent III: 2008–2010

Vuonna 2008 Billy Talent soitti festareilla ja keikoilla Yhdysvalloissa, Kanadassa ja Euroopassa. Benjamin Kowalewicz kirjoitti heinäkuussa Billy Talentin nettisivuilla, että he pysyvät Kanadassa uuden levyn valmistumiseen saakka. Uuden albumin ensimmäinen single, "Turn Your Back" julkaistiin 15. syyskuuta 2008 ja uusi albumi, Billy Talent III 14. heinäkuuta 2009 Kanadassa ja 15. heinäkuuta Suomessa.
Kolmannen albumin suurimmiksi hiteiksi on noussut muun muassa väkivaltaisesta seurustelusuhteesta kertova kappale "Rusted From the Rain". Billy Talent saapui Suomeen 8. helmikuuta konsertoituaan Helsingin jäähallissa. Billy Talent esiintyi 2008 ja 2012 Provinssirockissa Seinäjoella ja 2010 Turun Ruisrockissa. Vuonna 2012 yhtye kiersi Euroopan-kiertueellaan neljässä kaupungissa Suomessa: 19. lokakuuta Seinäjoen Rytmikorjaamolla, 20. lokakuuta Oulun Teatrialla, 21. lokakuuta Tampereen Pakkahuoneella ja 23. lokakuuta Helsingin Kaapelitehtaalla.
Diskografia > Studioalbumit

Watoosh! (tällöin vielä Pezz) (1998)
Billy Talent (2003) 3x platinaa Kanadassa
Billy Talent II (2006) 2x platinaa Kanadassa
Billy Talent III (2009) platinaa Kanadassa
Dead Silence (2012)
Afraid of Heights (2016)
Crisis of Faith (2022)
Diskografia > Livealbumit

Live from the UK (2006)
666 (2007)
Live at Festhalle Frankfurt (2023)
Diskografia > EP:t

Demoluca (1993)
Dudebox (1994)
Try Honesty (2001)
Try Honesty/Living in the Shadows (2003)
Rusted from the Rain (2009)
iTunes Session (2010)
Judged (2022)
Diskografia > Singlet

Try Honesty (albumilta Billy Talent)
The Ex (Billy Talent)
River Below (Billy Talent)
Nothing to Lose (Billy Talent)
Devil in a Midnight Mass (Billy Talent II)
Red Flag (Billy Talent II)
Fallen leaves (Billy Talent II)
Surrender (Billy Talent II)
This Suffering (Billy Talent II)
Turn Your Back (Billy Talent III)
Rusted from the Rain (Billy Talent III)
Devil on My Shoulder (Billy Talent III)
Saint Veronika (Billy Talent III)
Diamond on a Landmine (Billy Talent III)
Viking Death March  (Dead Silence)
Surprise Surprise (Dead Silence)
Stand Up and Run (Dead Silence)
Show Me the Way (Dead Silence)
Runnin' Across the Tracks (Dead Silence)
Love Was Still Around (Dead Silence)
Afraid of Heights (Afraid of Heights)
Louder Than the DJ (Afraid of Heights)
Ghost Ship of Cannibal Rats (Afraid of Heights)
Time Bomb Ticking Away (Afraid of Heights)
Forgiveness I + II (Crisis of Faith)
Reckless Paradise (Crisis of Faith)
I Beg to Differ (This Will Get Better) (Crisis of Faith)
End of Me (Crisis of Faith)
The Wolf (Crisis of Faith)
Diskografia > DVD:t

Scandalous Travelers (2004)
666 (27. lokakuuta 2007)
Aiheesta muualla

Wikimedia Commonsissa on kuvia tai muita tiedostoja aiheesta .
Billy Talentin viralliset sivut
Billy Talent Myspacessa (englanniksi)
Imperiex

| Imperiex |
| --- | --- |
Luoja(t):  Jeph Loeb Ian Churchill
Kustantamo:  DC Comics
Ensiesiintyminen:  Superman #153 (helmikuu 2000)
Henkilötiedot
Oikea nimi:  Imperiex-Prime
Henkilöllisyydet:  Galaksien tuhoaja
Voimat:  Kyky luoda alkuräjähdyksen ja energiasäteitä, jolla hän voi tuhota jopa Tuomiopäivän
Imperiex on kuvitteellinen hahmo, jonka loivat Jeph Loeb ja Ian Churchill. Hahmo esiintyi ensi kerran DC Comicsin kustantamassa sarjakuvassa Superman #153 helmikuussa 2000. Hahmo pohjautuu suurelta osin Marvel-sarjakuvien Galactus-hahmoon.
Historia

Imperiex on puhdasta energiaa, joka käyttää humanoidimaisen näköistä jättiläismäistä haarniskaa. Hänet tunnetaan galaksien tuhoajana, ja Imperiex tuhosi muun muassa sotamaailman, jonka jälkeen Mongulin poika tuli varoittamaan maaplaneettaa Imperiexin tulosta. Mongul sai suostuteltua Teräsmiehen taistelemaan rinnallaan Imperiexiä vastaan, jonka he myös voittivat, saadakseen vain selville, että kyseessä oli klooni. Alkuperäinen Imperiex puolestaan on huomattavasti suurempi ja voimakkaampi olento, joka väittää huomanneensa epätäydellisyyttä maailmankaikkeuden rakenteessa ja suunnittelee sen tuhoamista luodakseen uuden ja täydellisen maailman. Tehdäkseen tämän hän suuntaa kohti maaplaneettaa, joka pitää maailmankaikkeutta koossa. Tuhotakseen maailmankaikkeuden Imperiex pyrki aiheuttamaan uuden alkuräjähdyksen. Tuolloin presidenttinä toiminut Lex Luthor kokosi maailman kaikki supersankarit yhteen mukaan lukien Yhdysvaltain armeijan taistellakseen Imperiexiä ja hänen joukkojaan vastaan. Taistelun aikana Lex Luthor aktivoi temporaalisen syrjäytysaseen maan päällä. Aseen energiat yhdistetään sitten Darkseidin Apokolips-energiaan ajallisen Boom Tuben luomiseksi. Uuden tehonlisäyksensä avulla Teräsmies pystyy kirjaimellisesti työntämään sotamaailman itsessään Boom Tuben läpi, lähettäen sekä Imperiex Primen että Brainiacin tajunnan takaisin alkuräjähdyksiin, tuhoten molemmat roistot yhteisillä ponnisteluilla samalla kumoten kaikki vaikutukset, joita heillä olisi ollut nykyhetkessä. Viimeisillä hetkillään Imperiex Prime tajuaa ironisella käänteellä, että epätäydellisyys, jonka hän oli havainnut universumissa, oli hän itse.
Huolimatta voitosta Imperiexin tuhoaminen ei säästänyt maaplaneettaa tappiolta, sillä sodan aikana kuoli noin kahdeksan miljoonaa ihmistä, sekä useita supersankareita, kuten Hippolyta, Maxima, kenraali Sam Lane, Vesimies, Tuomiopäivä, Guy Gardner ja Teräs.
Imperiex muissa medioissa > Animaatio

Imperiex esiintyi ensi kerran televisiossa animaatiosarjan Legion of Super Heroesin toisella tuotantokaudella, jossa hahmon äänenä toimi Phil Morris. Imperiex oli muukalaisten orja, josta kehittyi voittamaton gladiaattori noin 3900-4000-luvulla ja vuosien ajan hänen loukkaantuessa pahasti hänen kehonsa osia korvattiin voimakkailla teknisillä osilla, jotka loi todella nuori tiedemies Abel. Prosessin päätteeksi ainoastaan Imperiexin aivot olivat jäljellä tämän orgaanisista elimistä. 4000-luvun alussa hän oli tuhonnut suurimman osan galakseista, jonka seurauksena eräs tiedemies K3NT loi Teräsmies-X:n tuhotakseen Imperiexin. Epäonnistuessaan tehtävässään hän palasi ajassa taaksepäin pyytääkseen apua 3000-luvun Avaruussankarien legioonalta, jonka seurauksena Imperiex oletti Teräsmies-X:n olleen kuollut ja varasti hänen aika-avaimen, jolla Imperiex matkasi myös 3000-luvulle. Tämän seurauksena Teräsmies-X yhdessä legioonalaisten ja alkuperäisen Teräsmiehen kanssa saivat taistella uudelleen Imperiexiä vastaan. Imperiex manipuloi Braniac 5n taipumaan alkuperäisen Brainiacin vaikutuksen alle, mutta Brainiac tuhosi Imperiexin, kun hän ei enää tarvinnut häntä.
Imperial Brands

| Imperial Brands plc |
| --- | --- |

Yritysmuoto:  public limited company
Osake:  LSE: IMB
ISIN:  GB0004544929
Perustettu:  1901
Toimitusjohtaja:  Alison Cooper
Puheenjohtaja:  Mark Williamson
Kotipaikka:  Bristol, Yhdistynyt kuningaskunta
Toimiala:  tupakkateollisuus
Liikevaihto:   30 247 milj. £ (2017)
Liikevoitto:   2 278 milj. £ (2017)
Nettotulos:   1 447 milj. £ (2017)
Henkilöstö:   33 900 (keskim. 2017)
Kotisivu:  www.imperialbrandsplc.com
Infobox OKVirheellinen NIMI-arvo: 
Imperial Brands plc (aiemmin Imperial Tobacco Group plc) on brittiläinen tupakkayhtiö. Maailmanlaajuisella markkinaosuudella mitattuna se on maailman neljänneksi suurin savukevalmistaja. Imperial Brandsin pääkonttori sijaitsee Englannin Bristolissa. Yhtiö on listattu Lontoon pörssiin.
Historia

Imperial Tobaccon perustamisen taustalla oli yhdysvaltalaisen suuren tupakkayhtiön American Tobacco Companyn laajentumisen torjuminen. Yhtiö oli yrittänyt johtajansa James Buchanan Duken johdolla hankkia itselleen brittiläisiä tupakkayhtiöitä, mikä herätti suurta vastustusta.
Vastarinta johti Duken vetäytymiseen, jolloin kolmentoista perheomisteisten brittiläisten tupakkayritysten johdot tapasivat Willsin, Playersin ja Lambert & Butlerin johdolla. Yritykset päättivät perustaa joulukuussa 1901 Imperial Tobacco Company Limitedin.
Vuonna 1902 Imperial Tobacco ja American Tobacco Company sopivat uuden yhteisyrityksen perustamisesta, näin syntyi British American Tobacco Company. American Tobacco myi osuutensa yrityksestä jo 1911, mutta Imperial Tobacco säilytti osuutensa aina vuoteen 1980 asti.
1960-luvulta alkaen Imperial Tobacco Company pyrki laajentumaan monialaistumalla, jolloin tupakkatuotteiden merkitys yritykselle väheni. Vuonna 1973 yritys muutti nimensä Imperial Groupiksi. Sen omistukseen kuului tällöin muun muassa ravintolaketjuja ja ruoka- ja juomayhtiöitä. Tupakkatuotteiden kysynnän yleinen vähentyminen johti vuonna 1981 suuriin organisaatiomuutoksiin. Hallintoa keskitettiin ja neljä tupakkatehdasta jouduttiin sulkemaan.
Vuonna 1986 Hanson Trust plc osti Imperial Groupin. Hansonin omistuskauden aikana Imperial keskittyi jälleen tupakkatuotteiden myyntiin ja valmistukseen. Muut yhtiön toiminnot myytiin pois.
Lokakuussa 1996 Hanson oli vetäytynyt yhtiöstä ja itsenäisenä toimijana Imperial Tobacco Group plc listattiin Lontoon pörssiin. Vuonna 1997 Imperial osti maailman suurimman savukepaperivalmistajan Rizlan. Vuonna 2003 yhtiö osti silloin maailman neljänneksi suurimman tupakkayhtiön, saksalaisen Reemtsman. Reemtsman oston myötä Imperial sai haltuunsa tuotemerkkejä, kuten Davidoffin ja Westin. Yhdysvaltain tupakkamarkkinoille Imperial laajentui ostamalla vuonna 2007 maan neljänneksi suurimman savukevalmistajan Commonwealth Brandsin.
Nuuskamarkkinoille Imperial laajentui vuonna 2005 kun se osti osuuden ruotsalaisesta Skruf Snus -yhtiöstä. Heinäkuussa 2008 Imperial Tobacco ilmoitti lunastavansa loputkin Skrufin osakkeista.
Imperial Tobacco Group plc muutti nimensä Imperial Brands plc:ksi helmikuussa 2016 saatuaan muutokselle yhtiökokouksen hyväksynnän. Yhtiö oli tiedottanut nimenmuutoksesta jo aiemmin joulukuussa.
Liiketoiminta

Imperial Brandsin liiketoiminta on jaettu viiteen eri tuoteryhmään: Imperial Tobacco -ryhmän alla ovat suurin osa konsernin tärkeimmistä tupakkatuotteista, kuten Davidoff, West ja Reemtsma. Tabacalera on puolestaan Madridssa päämajaansa pitävä, konsernin premium-sikarituotteista vastaava yksikkö. ITG Brands koostuu yhtiön entisestä Yhdysvaltain-liiketoiminnasta ja siihen on yhdistetty Reynolds Americanin hankinnan myötä Imperial Brandsille tullut tupakkaliiketoiminta. ITG Brandsin tärkeimpiin tuotteisiin kuuluvat muun muassa tuotemerkit Winston, Kool ja Salem. Konsernin sähkötupakkaan liittyvästä kehityksestä vastaa Amsterdamissa päämajaansa pitävä Fontem Ventures. Imperial Brands omistaa lisäksi enemmistön Euroopassa toimivasta Logista-jakeluyhtiöstä, joka on listattu Madridin pörssiin.
Aiheesta muualla

Wikimedia Commonsissa on kuvia tai muita tiedostoja aiheesta .
Imperial Brands (englanniksi)
Imperial Tobacco Groupin logo ennen Imperial Brands -nimen käyttöönottoa.
Indonesian ilmavoimat

| Indonesian ilmavoimat Tentara Nasional Indonesia Angkatan Udara |
| --- | --- |
  Konetunnukset 

Toiminnassa:  1946–
Valtio:  Indonesia
Rooli:  ilmavoimat
Osa joukkoa:  Indonesian asevoimat
Indonesian ilmavoimat vastaa Indonesian ilmapuolustuksesta. Ilmavoimat perustettiin 9. huhtikuuta 1946. Nykyään Indonesian ilmavoimilla on muun muassa Suhoin Su-27- ja Su-30-suihkuhävittäjiä.
Aiheesta muualla

Kuvia tai muita tiedostoja aiheesta Indonesian ilmavoimat Wikimedia Commonsissa
Isehara

| Isehara (伊勢原市) |
| --- | --- |
 Ōyama Afuri-jinja
 lippu:  symboli
 Iseharan sijainti Kanagawan prefektuurissa
 Isehara
 Koordinaatit: 35°24′11″N, 139°18′54″E 
Valtio:  Japani
Alue:  Kantō
Prefektuuri:  Kanagawan prefektuuri
Pinta-ala:  
 – Kokonaispinta-ala:  55,56 km²
Väkiluku (07/2020):  102 121
 – Väestötiheys:  1 838,0 as./km²
Symbolit:  
 – Puu:  Castanopsis
 – Kukka:  Jalokello
 – Lintu:  Kuparifasaani
 
 https://www.city.isehara.kanagawa.jp/ 
Infobox OKVirheellinen NIMI-arvo: 
Isehara (jap. 伊勢原市, Isehara-shi) on Japanin kaupunki Honshūn saarella Kantōn alueella Kanagawan prefektuurissa. Se sijaitsee sisämaassa prefektuurin keskiosassa Sagamin tasangon reunamilla. Luoteessa kaupungin alue kohoaa Tanzawavuoriin kuuluvalle Ōyamalle. Iseharassa on 102 121 asukasta (heinäkuussa 2020) ja sen pinta-ala on 55,56 neliökilometriä.
Asutus Iseharan alueella on vanhaa: kaupungista on löytynyt arkeologisia kohteita niin jōmon-, Yayoi- kuin kofun-kausiltakin. Iseharassa sijaitsi Heian-kauden alkupuolelta lähtien Sagamin provinssin pääkaupunki (kokufu). Sittemmin Edo-kaudella Isehara kehittyi markkinapaikkana ja yhtenä Yagurazawa-ōkan-tiereitin postiasemista. Se oli myös tukikohta Ōyamalle suuntautuneelle pyhiinvaellukselle. Toisen maailmansodan jälkeen Isehara on kaupungistunut ja teollistunut voimakkaasti osana Suur-Tokiota. Kaupunkioikeudet Isehara sai vuonna 1971. Kaupunkiin kuuluvilla maaseutualueilla viljellään etenkin hedelmiä, kuten viinirypäleitä, omenapäärynöitä, kakeja, mansikoita ja mikan-mandariineja.
Iseharan rakennettuun kulttuuriperintöön kuuluvat Ōyama Afuri-jinjan šintolainen pyhäkkö ja Ōyama-deran buddhalainen temppeli, jotka sijaitsevat molemmat Ōyamalla, sekä Hinata-Yakushin temppeli, joka tunnetaan bodhisattva Yakushi-nyoraita esittävästä veistoksestaan. Osa kaupungin alueesta kuuluu Tanzawan–Ōyaman puolikansallispuistoon. Iseharaa palvelee Odakyū-rautateiden Odawara-linja.
Kuvia

Hinata-Yakushin temppeli
Kirsikkapuu Shibutajoella
Ōyaman funikulaari
Iseharan kantakaupunki vuoden 1988 ilmakuvassa
Iseharan rautatieasema
Aiheesta muualla

Kuvia tai muita tiedostoja aiheesta Isehara Wikimedia Commonsissa
Kaupungin internetsivut (japaniksi)
Jakelumuuntaja

Jakelumuuntaja on sähkölaite, joka muuntaa sähkövirran teholtaan sopivaksi kotitalouksille. Jakelumuuntajat pientehomuuntajia, jotka yleisemmin rakennetaan öljyeristeisiksi. Toinen vaihtoehto on valuhertsieriste. Muuntajatyyppejä ovat paisuntasäiliölliset, hermeettisesti suljetut ja valuhertsieristeiset jakelumuuntajat.
Imperia (yhtye)

| Imperia |
| --- | --- |
 Yhtye Tuskassa vuonna 2007
Tiedot
Toiminnassa:  2003–
Tyylilaji:  sinfoninen metalli
Laulukieli:  englanti
Aiheesta muualla
Kotisivut
Infobox OKNimi-testi OK: 
Imperia on sinfonista metallimusiikkia soittava yhtye, joka on perustettu vuonna 2003. Yhtyeen ovat perustaneet Steve Wolz ja Helena Michaelsen.
Julkaisut > Albumit

The Ancient Dance of Qetesh (2004)
Queen of Light (2007)
Secret Passion (2011)
Tears of Silence (2015)
Flames of Eternity (2019)
The Last Horizon (2021)
Dark Paradise (2024)
Julkaisut > Kokoelmat

Queen of Passion (2013)
Julkaisut > Singlet

Let Down (2011)
Aiheesta muualla

Wikimedia Commonsissa on kuvia tai muita tiedostoja aiheesta .
Imperia Encyclopaedia Metallumissa (englanniksi)
Imperia Discogsissa. (englanniksi)
Viralliset kotisivut (englanniksi)
Isomatkija

| Isomatkija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Matkijat Mimidae
Suku::  Matkijat Mimus
Laji::  gundlachii
Kaksiosainen nimi
 Mimus gundlachii  Cabanis, 1855 
Katso myös
   Isomatkija Wikispeciesissä   Isomatkija Commonsissa 
Infobox OKNimi-testi OKIUCN-testi OK: 
Isomatkija (Mimus gundlachii) on matkijoiden heimoon kuuluva varpuslintu.
Levinneisyys

Isomatkijaa tavataan Länsi-Intian saaristossa. Lajia on kuvattu melko yleiseksi, ja se on luokiteltu elinvoimaiseksi.
Jakelu

Jakelu voi tarkoittaa seuraavia
Jakelu (logistiikka), toiminta, jossa tuote luovutetaan tai muuten toimitetaan kulutukseen tai myyntiin
Jakelupaketti, ohjelmiston jakelu
In God We Trust (täsmennyssivu)

In God We Trust on Yhdysvaltain virallinen motto. Lisäksi se voi viitata ainakin seuraaviin:
Musiikki

In God We Trust, Stryperin albumi vuodelta 1988
In God We Trust, Brand Nubianin albumi vuodelta 1993
In God We Trust Inc., Dead Kennedys -yhtyeen EP vuodelta 1981
Televisio ja elokuva

”In God We Trust”, Sukuvika-televisiosarjan jakso
”In God We Trust”, West Wing -televisiosarjan jakso
In God We Tru$t, vuoden 1980 elokuva
Muita merkityksiä

In God We Trust, näytelmä
In God We Trust, All Others Pay Cash, Jean Shepherdin kirja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”In God We Trust”, voi hakea sivunnimihaulla, laajalla sivunnimihaulla tai tekstihaulla.
Humans

| Humans |
| --- | --- |

Tyyli:  scifi
Kehittäjä(t):   Sam Vincent  Jonathan Brackley 
Pääosissa:   Katherine Parkinson  Gemma Chan  Lucy Carless  Tom Goodman-Hill  Colin Morgan  Theo Stevenson 
Alkuperämaa:    Yhdistynyt kuningaskunta   Yhdysvallat 
Alkuperäiskieli:  englanti
Verkko:    Kudos   AMC 
Esitetty:  14. kesäkuuta 2015  – 5. heinäkuuta 2018
Tuotantokausia:  3
Jaksoja:  24
Tunnuskappale:  Criston säveltämä
Tuotanto
Tuottaja(t):   Vicki Delow  Paul Gilbert 
Vastaava(t) tuottaja(t):   Derek Wax  Chris Fry  Lars Lundström  Henrik Widman  Jonathan Brackley  Sam Vincent  Jane Featherstone  Emma Kingsman-Lloyd 
Ohjaaja(t):   Lewis Arnold  Samuel Donovan  China Moo-Young  Daniel Nettheim  Mark Brozel  Francesca Gregorini  Carl Tibbetts  Al Mackay  Jill Robertson  Richard Senior  Ben A. Williams 
Käsikirjoittaja(t):   Lars Lundström  Jonathan Brackley  Sam Vincent 
Säveltäjä(t):  Sarah Warne Cristobal Tapia de Veer
Tuotantoyhtiö(t):   Kudos  Channel 4  AMC Studios  Endemol Shine Group  Matador Film 
Aiheesta muualla
IMDb 
Humans on Sam Vincentin ja Jonathan Brackleyn käsikirjoittama scifisarja, joka perustuu ruotsalaiseen tieteisdraamasarjaan Hubotit – melkein ihmisiä. Sarjaa tuottavat yhdysvaltalainen AMC ja brittiläinen Channel 4, sekä Shine Groupin omistama Kudos-tuotantoyhtiö.
Toukokuussa 2019 Channel 4 ilmoitti kolmannen kauden jääneen sarjan viimeiseksi.
Näyttelijät

| 0 | 1 | 2 |
| --- | --- | --- |
|  Katherine Parkinson  | … |  Laura Hawkins   |
|  Gemma Chan  | … |  Mia   |
|  Lucy Carless  | … |  Mattie Hawkins   |
|  Tom Goodman-Hill  | … |  Joe Hawkins   |
|  Colin Morgan  | … |  Leo Elster   |
|  Theo Stevenson  | … |  Toby Hawkins   |
|  Ivanno Jeremiah  | … |  Max   |
|  Pixie Davies  | … |  Sophie Hawkins   |
|  Emily Berrington  | … |  Niska   |
|  Ruth Bradley  | … |  DI Karen Voss    |
Tuotanto

Huhtikuussa 2014 Channel 4 ja Xbox Entertainment Studios kertoivat suunnitelmista uutta tieteissarjaa kohtaan. Microsoft kuitenkin sulki Xbox Entertainment Studiosin, jonka jälkeen AMC tuli toiseksi tuotantoyhtiöksi.
Channel 4 on ilmoittanut sarjan budjetiksi 12 miljoonaa puntaa.
Toisen tuotantokauden tilaus vahvistettiin heinäkuussa 2015 ja kolmannen maaliskuussa 2017. Kolmas kausi jäi sarjan viimeiseksi.
Tuotanto > Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 8 | 14. kesäkuuta 2015 | 2. elokuuta 2015 |
|  | 2 | 8 | 30. lokakuuta 2016 | 18. joulukuuta 2016 |
|  | 3 | 8 | 17. toukokuuta 2018 | 5. heinäkuuta 2018 |
Palkinnot ja ehdokkuudet

| Vuosi | Palkinto | Kategoria | Ehdokkuus | Tulos | Viite |
| --- | --- | --- | --- | --- | --- |
| 2015 | British Screenwriters’ Awards | Best British TV Drama Writing | Joe Barton, Jonathan Brackley, Sam Vincent & Emily Ballou | Voitto |  |
| 2015 | Royal Television Society | Design Titles | Momoco | Voitto |  |
| 2015 | Royal Television Society | Trails & Packaging | 4Creative | Ehdokkuus |  |
| 2016 | National Television Awards | Drama Performance (longlisted) | Gemma Chan | Ehdokkuus |  |
| 2016 | National Television Awards | Drama Performance (longlisted) | Tom Goodman-Hill | Ehdokkuus |  |
| 2016 | National Television Awards | New Drama | Humans | Ehdokkuus |  |
| 2016 | Satellite Awards | Best Genre Series | Humans | Ehdokkuus |  |
| 2016 | Broadcast Awards | Best Drama Series or Serial | Humans | Ehdokkuus |  |
| 2016 | Broadcasting Press Guild | Best Drama Series | Humans | Ehdokkuus |  |
| 2016 | Broadcasting Press Guild | Best Actress | Gemma Chan | Ehdokkuus |  |
| 2016 | Broadcasting Press Guild | Breakthrough Award | Gemma Chan | Ehdokkuus |  |
| 2016 | Royal Television Society | Best Drama Series | Humans | Ehdokkuus |  |
| 2016 | Televisual Bulldog Awards | Best Drama Series | Humans | Voitto |  |
| 2016 | BAFTA | Television Craft: Digital Creativity | Development Team | Voitto |  |
| 2016 | BAFTA | Television Craft: Editing – Fiction | Daniel Greenway | Ehdokkuus |  |
| 2016 | BAFTA | Audience Award | Humans | Ehdokkuus |  |
| 2016 | BAFTA | Television: Drama Series | Humans | Ehdokkuus |  |
| 2016 | South Bank Sky Arts Awards | Best TV Drama | Humans | Ehdokkuus |  |
Aiheesta muualla

Humans Channel4.comissa (englanniksi)
Humans AMC.comissa (englanniksi)
Humans Internet Movie Databasessa (englanniksi)
Jaakko Wuolijoki (tekniikan tutkija)

Ison tietosanakirjan täydennysosien toimituskunta. Vasemmalta Hjalmar Brotherus, Reino Oittinen, Niilo J. Toivonen, Rafael Koskimies, L. Arvi P. Poijärvi, Heikki Waris, Matti Kosken­niemi, Jaakko Wuolijoki ja Ilmari Havu.
Jaakko Robert Wuolijoki (30. joulukuuta 1914 Helsinki – 19. maaliskuuta 1982 Helsinki) oli suomalainen tekniikan tutkija. Hän oli Valtion lentokonetehtaan suunnittelija 1940–1943, toimistopäällikkö 1943–1944, koelaitoksen päällikkö 1945–1947. Vuodesta 1951 hän oli Teknillisen korkeakoulun koneenrakennusopin professori vuoteen 1977 saakka sekä Teknillisen Aikakauslehden päätoimittaja vuosina 1948–1962.
Hänen isänsä oli Wäinö Wuolijoki.